નવી દિલ્હીઃ જો તમે લોન લઈને એક નાનકડું ઘરનું ઘર લેવા ઈચ્છી રહ્યાં છો તો પછી આ સપ્તાહે જ લોન માટે એપ્લાય કરી દો. કારણ કે આવતા મહિનાથી ભારતીય સ્ટેટ બેંક હોમ લોનના વ્યાજદરમાં 0.1 ટકાનો વધારો કરવા જઈ રહી છે. 30 લાખ રુપિયા સુધીની લોન પર એસબીઆઈના વ્યાજદરો અત્યારે 8.5 ટકા છે જે અન્ય બેંકોની સરખામણીએ ઓછા છે. આવતા માસથી આ વ્યાજદર વધીને 8.6 ટકા થઈ જશે. આવતા સપ્તાહથી એસબીઆઈ વ્યાજદરમાં વધારાની ઔપચારિક જાહેરાત કરશે.